Jangan Pandang Belakang Congkak

Jangan Pandang Belakang Congkak ialah sebuah filem komedi seram Malaysia 2009 arahan Ahmad Idham yang berunsurkan seram komedi. Filem ini telah berada di seluruh pawagam di Malaysia pada 4 Jun 2009 dan mula ditayangkan buat pertama kali di saluran perdana Astro Box Office Movie Tayangan Hebat pada bulan September 2009.

Sinopsis 
Filem ini mengisahkan tentang 3 orang pemuda telah mendapat sepucuk surat setiap seorang daripada seorang leleki misteri iaitu Pak Sudir (Piee) dan kemudiannya menjemput mereka datang ke rumahnya iaitu, Punai (Lan Pet Pet), seorang drebar, Asmat (Cat Farish), bekerja sebagai tukang cuci di studio rakaman dan Johan (Shaheizy Sam), pula seorang pelakon tambahan. Pada hari yang ditetapkan, ketiga-tiga mereka pun tiba di rumah Pak Sudir.

Di sana barulah mereka tahu yang Pak Sudir adalah datuk mereka dan mereka bertiga adalah sepupu. Mustika (Lisa Surihani), seorang wanita misteri yang menyambut kehadiran mereka, memberitahu lagi bahawa mereka bertiga bakal mewarisi harta pusaka peninggalan Pak Sudir sekiranya mereka berjaya mematuhi syarat-syarat yang ditetapkan. Mereka hendaklah bermalam di rumah tersebut selama 3 malam berturut-turut dan tidak boleh menyentuh apa-apa barang pun di rumah tersebut terutamanya sebuah congkak usang.
 
Bermula malam pertama mereka bermalam di rumah Pak Sudir, kampung yang telah aman semenjak kematian Pak Sudir tiba-tiba gempar dan huru-hara.

Pelakon 
 Lan Pet Pet sebagai Punai/Orang Minyak
 Cat Farish sebagai Asmat/Cat/Toyol
 Shaheizy Sam sebagai Johan/Hantu Raya
 Lisa Surihani sebagai Mustika Sudirman
 Azlee Jaafar sebagai Pak Mor
 Piee sebagai Pak Sudir
 Den Wahab sebagai Latiff
 Belalang sebagai Megat
 Dina Nadzir (Malaysian Idol 2004) sebagai Ziana
 Zarina Zainoordin (Akademi Fantasia 2004) sebagai Wati
 Mas Muharni sebagai Wawa
 Bob Kuman sebagai Wak Ketari

Rujukan

Pautan luar 
 Jangan Pandang Belakang Congkak di Astro Box Office Tayangan Hebat
 Jangan Pandang Belakang Congkak Klip Promo di Youtube

Filem Malaysia tahun 2009
Filem seram komedi
Filem terbitan Metrowealth Movies Production
Filem arahan Ahmad Idham